Vsevolodas Bojevas

Vsevolodas Bojevas (1885 m. spalio 11 d. Gardine – 1954 m. spalio 26 d. Čikagoje, JAV) – Lietuvos advokatas, žurnalistas.

Biografija 
1906 m. Peterburge leido Rusijos imperijos Valstybės Dūmos valstiečių trudovikų frakcijos organą „Malenkaja gazetka“. Lenkų valdžios persekiojamas iš Vilniaus krašto atvyko į Kauną. Buvo Užsienio reikalų ministerijos juriskonsultas, Kauno VII forte organizavo iš Rusijos grąžintų dokumentų archyvą. 1940 m. rugpjūčio mėn. sovietinės valdžios suimtas, kalintas. 1944 m. pasitraukė į Vakarus, vėliau išvyko į JAV.

Nuo 1921 m. bendradarbiavo Lietuvos leidiniuose „Echo“, „Lietuvos žinios“, „Lietuva“, „Lietuvos aidas“, „Teisininkas“, žurnale „Policija“ nušvietė policijos aktualijas. Kaip teisininkas 1929 m. dalyvavo nuo rašytojų atsiskiriant Lietuvos žurnalistų sąjungai. 1929–1932 m. šios sąjungos narys.

Šaltiniai 

Lietuvos advokatai
Lietuvos žurnalistai